הוועדה המשותפת של ועדת הכנסת וועדת הכספים לתקציב הכנסת לפי חוק יסודות התקציב, התשמ"ה-1985, כנסת 25, פרוטוקול מספר 4, 2023-11-08 00:00

אופיר כץ: אני פותח את הישיבה השניה היום

אופיר כץ:  על סדר היום: 1

אופיר כץ:  קיצוץ בתקציב הכנסת והעברת סכום של 50 מיליון ₪ לתקציב המדינה לאור מלחמת "חרבות ברזל"

אופיר כץ:  2

אופיר כץ:  קיצוץ בתקציב הכנסת והעברת סכום של 30 מיליון ₪ לתקציב המדינה לאור מלחמת "חרבות ברזל"

אופיר כץ:  אלה שתי הצבעות?     

מירב בן ארי: למה צריך שניים?     

- דדון: שתי העברות

אופיר כץ: מי מסביר? המנכ"ל? בבקשה

משה צ'יקו אדרי: טוב

משה צ'יקו אדרי:  צוהריים טובים, יושב ראש הוועדה; צוהריים טובים, חברת הכנסת

משה צ'יקו אדרי:  לאור מלחמת חרבות ברזל – יושב הראש הנחה אותנו לקצץ מתקציב הכנסת כ-80 מיליון ₪ לטובת כוחות הביטחון והרשויות המקומיות סביב העוטף

משה צ'יקו אדרי:      לאור המצב, ולאור ההנחיה והבקשה היזומה של האוצר – אנחנו נתבקשנו לבחון את התקציב, ולראות כמה אנחנו יכולים להוריד ממנו, מבלי לפגוע בהתנהלות השוטפת של הכנסת – למרות שעדיין יהיו חלק מהדברים

משה צ'יקו אדרי:  הקיצוץ נלקח מסעיפים שהוקפאו לאור ההנחיות שיצאו מהאוצר; בעיקר מהצורך השוטף ומצורכי המלחמה

משה צ'יקו אדרי:  לשם – אנחנו העברנו את התקציב

משה צ'יקו אדרי:      תקציב הכנסת של 2023, שנשאר לנו עד סוף השנה – מבחינתנו, התכנית המקורית לא נפגעת

משה צ'יקו אדרי:  אנחנו בדקנו, וכחלק מההנחיות – הקפאנו תהליכים, כמו, לדוגמה, נסיעות ח"כים לחו"ל; מתקציבי קש"ח; מתקציבי בינוי שלא התקדמנו איתם; מתקציבים של השוטף שלנו

משה צ'יקו אדרי:  חשב הכנסת וסגן החשב בחנו את זה, ואנחנו נתנו לזה את המענה, וראינו לנכון לעשות את זה לאור מדיניות היו"ר

משה צ'יקו אדרי:       תקציב הכנסת של 2023 לא ייפגע עד סוף השנה

משה צ'יקו אדרי:  אחרי כל מה שאנחנו תכננו, בחלק מהדברים – אנחנו לא פוגעים

משה צ'יקו אדרי:  מתחילת המלחמה, הכנסת תיעדפה – גם בתוך התקציב הפנימי שלה – לצרכים אל מול המלחמה

משה צ'יקו אדרי:       אנחנו הפננו תקציבים לעבודה של שדרוג תפיסת האבטחה של הכנסת; לביקורים של יושבי ראש, פרלמנטים וחברי פרלמנט, שבאו כחלק מההסברה הבין-לאומית, ושל הכנסת; ולחמ"לים, גם של הח"כים וגם של סיוע לבט"ל

משה צ'יקו אדרי:  מהרגע שפתחנו את זה – אנחנו מדברים על בין 2,500 ל-3,000 היתרים שניתנו; כמובן שפתחנו חמ"ל קש"ח; בנוסף לזה, כל הנושא של התנדבויות, ושל סיוע לחברי כנסת בעת הלוויות שהם הולכים אליהן לצערנו; זרים וכו'

משה צ'יקו אדרי:       	בקיצור, הפננו את התקציב שלנו, ואת המבט שלנו, כדי שכל מה שקשור למלחמה – לא ייפגע, ולשמחתי, הדבר הזה כולל רציפות תפקודית של הכנסת

משה צ'יקו אדרי:  יצרנו תהליכים כדי שלא ייפגע פה כלום

משה צ'יקו אדרי:  בנוסף לזה, עשינו גם פעולות של התנדבויות

משה צ'יקו אדרי:      	אני חייב לציין, במעמד הזה, גם את עובדי הכנסת וגם את ועד הכנסת, כולל את הזכיין של ההסעדה

משה צ'יקו אדרי:  בסוף כל יום נשארות בין 300 ל-400 מנות, ובמקום שייזרקו – אנחנו לוקחים אותן, עם הוועד שלנו, לכל מיני מקומות, ונותנים אותן לכל אחד מהחיילים, מהאזרחים ומהמפונים

משה צ'יקו אדרי:  אנחנו עושים את הכל כדי לתרום

משה צ'יקו אדרי:  גם ראיתם את התערוכה של החטופים שעשינו

משה צ'יקו אדרי:  בקיצור, חוץ מהרציפות התפקודית של ועדות, של סיורים ושל מליאה – הכל עובד

משה צ'יקו אדרי:  זה לא מפריע לנו לשוטף, ואנחנו יודעים להתנהל

משה צ'יקו אדרי:       	בנוסף לכך – לאור המלחמה, כמובן – אנחנו מתחילים לעשות רה-תכנון אל מול תקציב 2024

משה צ'יקו אדרי:  אני יכול להגיד ששני דברים לא ייפגעו: א', אנחנו ממשיכים במכרז של המוזיאון, כי אם לא נסיים אותו – אנחנו צפויים לכנסות

משה צ'יקו אדרי:  ב', אנחנו ממשיכים בתכנון של כנסת 2030

משה צ'יקו אדרי:  כל התכנון שלנו ל-2024 מדבר רק על ההכרח התפעולי של הכנסת

משה צ'יקו אדרי:  יהיו עוד מספר דברים שאנחנו נוגעים בהם, בתשתיות ובשיפורים – גם בבקרת מבנה וגם בכיבוי וגילוי אש

משה צ'יקו אדרי:  אנחנו נערכים, כולל לחירום, והתהליכים האלה ייעשו

משה צ'יקו אדרי:      	אני רוצה לציין: בשיחה שלי עם מנכ"ל האוצר, הם התחייבו לכך שאחרי שיהיה תקציב חדש – הם יקצצו בתקציב הזה עבור כל בקשות הכנסת שיעלו בפניהם, שינומקו בצורה טובה, לנושאים של 2024, ולא יחסכו מאיתנו מלקיים אותן

משה צ'יקו אדרי:  כמו שאתה יודע, יושב ראש הוועדה, הדבר הזה יובא בפניך, ואנחנו נגיש את התקציב שלנו

משה צ'יקו אדרי:  אנחנו נעשה את הכל - - -     

אופיר כץ: אשרי המאמין

משה צ'יקו אדרי: אני עדיין מאמין שאנחנו נוכל להתקיים; לעשות את כל ההתחייבויות - - -     

אופיר כץ: לא לגביך; לגבי זה שהבטיחו לך, כביכול

משה צ'יקו אדרי: אני חושב שגם כל מי ששמע וראה את המהלך שאנחנו עשינו כדי לסייע, באמת, לתקופה המאתגרת הזו

משה צ'יקו אדרי:  עשינו את זה בצורה טובה

משה צ'יקו אדרי:  יש סעיפים שמהם קיצצנו, ואני אתן לסגן החשב להגיד מאיפה הם קוצצו

משה צ'יקו אדרי:  לאחר מכן, אם יש שאלות – נשמח לענות עליהן

אופיר כץ: טוב

אופיר כץ:  בהחלט יוזמה ברוכה

אופיר כץ:  יושב הראש הצהיר כבר לפני שבועיים על הכוונה, ועכשיו כשהוא הגדיל את זה – אני חושב שזה חשוב להראות – כל אחד, מהמקום שלו ומהחלק שלו – את המחויבות ואת ההירתמות למשימה הלאומית; מעבר לאמפתיה – גם במעשים

אופיר כץ:  אני מקווה שזה יחלחל גם לאוצר

אופיר כץ:  בבקשה

נדב כספי: טוב

נדב כספי:  הקיצוצים הם מהתכנית של אמרכלות 020305: מהתקנה של פרסומים והסברה – 10 מיליון ₪, ומהתקנה של שיפוץ מבנים והתקנות – עוד 10 מיליון ₪

נדב כספי:  מהתכנית של תוספת מבנה 020501: מהתקנה של תוספת מבנה 2040 – 50 מיליון ₪, ומהתקנה של תשלום לבניית אגף חדש – עוד 10 מיליון ₪

נדב כספי:  כל הקיצוצים האלה לא פוגעים בשוטף

נדב כספי:  כמו שאמר המנכ"ל – אלה דברים שהיו צריכים להתבצע והם הוקפאו, או נדחו, ויחזרו בעוד כמה שנים, כנראה

משה צ'יקו אדרי: אני חייב להגיד עוד שני דברים

משה צ'יקו אדרי:  א', שלא יבקשו מאיתנו - - -

משה צ'יקו אדרי:  לפחות לפי ההתחייבות של האוצר – לא יהיו בקשות נוספות מהכנסת

משה צ'יקו אדרי:  ב', אל מול התכנון בבינוי, שאנחנו רוצים – ראיתם שעשינו כבר חלקים – אנחנו הוצאנו הזמנות על השדרוגים הנוספים שאנחנו רוצים לעשות בתהליכי הבינוי בתוך הכנסת

משה צ'יקו אדרי:       בסך הכל, כיווצנו את עצמנו במקומות שבהם אנחנו יכולים לתת לזה מענה

משה צ'יקו אדרי:  אני מזכיר לכולם שלא הגשנו, עדיין, כי לכנסת יש הלוואה של 200 מיליון ₪ לאוצר שעדיין לא נגענו בה, ואם אנחנו נרצה לממש חלק ממנה – זה יהיה בסעיף התקציבי של 2024

מירב בן ארי: יש לי שתי שאלות: א', בעיקרון, כשתכננת את הכנס הזה, לקחת בחשבון את בתי מלון; את האוכל - - -     

משה צ'יקו אדרי: את התקציב

מירב בן ארי: אין לזה שימוש

מירב בן ארי:  זה תקציב שוטף, לא? אין לנו את הארוחות האלה בפריסה; אין את בתי המלון

מירב בן ארי:  זה לא מתקזז באופן אוטומטי? כי הכנסת השתנתה

אופיר כץ: הוא התייחס לזה בקטע של הנסיעות לחו"ל

משה צ'יקו אדרי: לא רק הנסיעות לחו"ל

מירב בן ארי: גם זה ירד, אגב

אופיר כץ: כן, זה מה שהוא אמר

משה צ'יקו אדרי: זה ירד, כי לא נוסעים

מירב בן ארי: אבל גם בארץ

מירב בן ארי:  דיברתי על בתי המלון

מירב בן ארי:  אין יותר שינה בלילה

משה צ'יקו אדרי: לא נפגע כלום

מירב בן ארי: להיפך; זה שיחרר לך

מירב בן ארי:  אין לך ח"כים שישנים פה

משה צ'יקו אדרי: אני מכניס את זה בחזרה לקופה

משה צ'יקו אדרי:  יישארו יתרות, ואנחנו נבנה את תקציב 2024

משה צ'יקו אדרי:  תיאורטית, זה היה צריך לעבור - - -     

מירב בן ארי: הוא עובר לך ל-2024?     

משה צ'יקו אדרי: זה לא יפגע בשוטף

משה צ'יקו אדרי:  זה לא יפגע בשום דבר

מירב בן ארי: אני לא דואגת

מירב בן ארי:  אני בטוחה שאתה תמשיך לנהל את הכנסת בתקציב השוטף

משה צ'יקו אדרי: בסוף השנה הוא יידע כמה נשאר לו מהדברים האלה, מהפעילות, כי הייתה פעילות נוספת, על משהו שלא היה לפני כן, אז יכול להית שזה יתקזז איפה שהוא

משה צ'יקו אדרי:  הוא יבוא בסוף השנה, ואם הוא ירצה להעביר את זה – נעביר את זה

מירב בן ארי: תחשוב שאנשים שהיו ישנים כאן שלושה לילות בשבוע

מירב בן ארי:  עזוב את האנשים שגרים

מירב בן ארי:  הנה, אתה

משה צ'יקו אדרי: אני חוסך לכנסת; אני ישן בחדר

משה צ'יקו אדרי:  לפחות לגבי הכלכלה – מה שאנחנו מדברים בפרסה - - -     

מירב בן ארי: זה נראה לי כמו חיסכון של - - -     

משה צ'יקו אדרי: זה לא משמעותי, אבל אני חושב שכרגע – זה בהיבט הערכי

משה צ'יקו אדרי:  על שלוש שעות – לא נכון יהיה - - -     

מירב בן ארי: מלונות עולים מלא כסף

אופיר כץ: מירב, גם המלונות זה לא כזה הרבה

משה צ'יקו אדרי: זה לא משפיע

משה צ'יקו אדרי:  אנחנו נותנים מענה נקודתי ומסודר לכל חבר כנסת שפונה

משה צ'יקו אדרי:  יש גם חברי כנסת ששוכרים דירות בירושלים

משה צ'יקו אדרי:  הם מעדיפים את זה, כי בתי המלון, היום, הם לא חוויה נחמדה

מירב בן ארי: אוקיי

מירב בן ארי:  דיברתי על זה גם בנשיאות – איך אתה מוודא, באמת, ש-80 מיליון ₪ - - -     

משה צ'יקו אדרי: אין סיכוי

משה צ'יקו אדרי:  אני מסכים, אבל - -     

מירב בן ארי: בסדר

מירב בן ארי:  חסכת; עשית כאן דוגמה אישית יפה

משה צ'יקו אדרי: - - כמו שאת רואה – יושב הראש פנה לשר האוצר, אחרי שיחת טלפון איתו

מירב בן ארי: כן

מירב בן ארי:  וזה למפונים, למשפחות

משה צ'יקו אדרי: כן

משה צ'יקו אדרי:  אני מאוד מקווה שתהיה סגירה של יושב הראש עם שר האוצר – למרות הקושי, שאני מבין אותו, כי זה נכנס לקופה הגדולה של האוצר

משה צ'יקו אדרי:  אני חושב שאנחנו היינו מחויבים לזה, בהיבט הערכי, ואני חושב שהפעם – היינו מגיבים ראשונים להנחיה של יושב הראש

משה צ'יקו אדרי:  נכון היה להסתכל על זה כדוגמה אישית

מירב בן ארי: אני חושבת שזו החלטה ראויה וחשובה של הכנסת, ודוגמה אישית

מירב בן ארי:  אני גם הצעתי את הקשר עם הציבור, אבל זה לא כל כך מתקדם לי

מירב בן ארי:  אם היינו יכולים, לפחות, לקבל איזה שהוא דיווח, ככנסת, לוועדת הכנסת, על לאן הלכו ה-80 מיליון ₪, לפחות איזה שהוא דיווח

משה צ'יקו אדרי: מירב, יש פה שרים וח"כים שמתחננים שיעבירו כסף לדרום, וזה לא קורה

משה צ'יקו אדרי:  אז מה את רוצה? שהוא יגיד לך בוודאות?     

מירב בן ארי: לפחות אפשר לבקש

משה צ'יקו אדרי: לבקש – אפשר

משה צ'יקו אדרי:  בסדר

מירב בן ארי: אני רוצה לדעת שה-80 מיליון ₪ הולכים למקומות טובים

אופיר כץ: שלומית, את רוצה להוסיף משהו?     

שולמית אלוני: 	לא

שולמית אלוני:  בגדול, זה נושא שכבר היה אצל פרקליטות הכנסת

שולמית אלוני:  היא לא יכולה להגיע לכאן; היא נמצאת בעניין רפואי

שולמית אלוני:  בעבר, במקרים של קיצוצים – האוצר פנה אלינו וביקש

שולמית אלוני:  פה – היו"ר פנה קודם בגלל הנסיבות הייחודיות

אופיר כץ: טוב

אופיר כץ:  ארבל?     

ארבל אסטרחן: לא

אופיר כץ: לא? אוקיי

אופיר כץ:  גפני, יש לך מה להוסיף?         

ועדת הכספים): לא

ועדת הכספים):  אני באתי רק להצביע

אופיר כץ: אוקיי

אופיר כץ:  אם כך נקיים שתי הצבעות – על ה-50 מיליון ₪ ואז על ה-30 מיליון ₪

ועדת הכספים): למה צריך להצביע על שתיהן?     

אופיר כץ: כי אלה שתי העברות

אופיר כץ:       קיצוץ בתקציב הכנסת והעברת סכום של 50 מיליון ₪ לתקציב המדינה לאור מלחמת "חרבות ברזל", מי בעד?              הצבעה         אושר

אופיר כץ: אושר פה אחד

אופיר כץ:       קיצוץ בתקציב הכנסת והעברת סכום של 30 מיליון ₪ לתקציב המדינה לאור מלחמת "חרבות ברזל", מי בעד?             הצבעה         אושר

אופיר כץ: אושר, גם כן, פה אחד

אופיר כץ:       הישיבה נעולה